خليني اقول لك سر بس خليه في بير. وليه تخليه في بير؟ انشره. يمكن غيرك يستفيد. فاكر يوم ما طلعت صدقة بعديها بوقت يسير ربنا اكرمك ورزقك رزق واسع. قلت سبحان الله اكيد الرزق ده بسبب الصدقة اللي انا طلعتها
خليني اقول لك مفاجأة. مش لازم يكون هو ده السبب الذي رزقك الله تعالى به. يمكن يكون هو السبب. ويمكن يكون سبب تاني خالص. يمكن تكون طاعة عملتها في يوم من الايام. انت نفسك نسيتها. لكن ربنا لم ينساها ابدا سبحانه وتعالى
يمكن تكون بسبب يوم قابلت فيه يتيم. مسحت على راسه وابتسمت له. وجه اليوم اللي ربنا يكافئك فيه على اليوم دوت. يمكن يوم بخاطر حد كان محتاج منك كلمة وقفة فجبرت بخاطره وربنا اراد بك الخير اليوم دوت. يمكن تكون
بسبب يوم ما قبلت ايد امك. قالت لك رح يا ابني. الله يرضيك ويوسع رزقك. يمكن يكون يوم ما سجدت سجدة خاشعة لله سبحانه وتعالى وقلت يا رب اكرمني من عندك. ويمكن يكون يوم ما طوفت بالكعبة وسألت ربنا التيسير. او بسبب استغفار في الصحة
نويت به ان ربنا يعطيك الفضل والمزيد. خليني اقول لك مفاجأة تانية. حتى المصيبة اللي انت فيها اكبر مصيبة حتى انت فيها مش هتعرف بتجي لك منين. مش دايما تقول سحر وحسد
السحر حق؟ اه الحسد حق؟ اه لكن اسهل حاجة ان احنا نقول سحر وحسد. مش يمكن تكون المصيبة دي بسبب تركك للصلاة. او بسبب غيبة او نميمة او استهزاء وقعت فيه مش يمكن تكون المصيبة ديت بسبب يوم انت نسيته. يوم ما رفعت صوتك على ابوك او شتمته. لكن
الله لم ينساه ابدا. وجه وقت العقوبة مش يمكن يكون بسبب انتهاكك لحرمات الله تعالى بسبب اباحية او زنا او انتهاك لاعراض ناس ما يرضوش انك تمشي مع بناتهم او تكلم بناتهم او تتحرش او او
مش يمكن يكون بسبب مزلمة وقعت فيها. جه اليوم اللي ربنا يستجيب فيها لدعوة المظلوم. اكلت ميراس. او اكلت مال يتيم. انت عارف المظلوم له دعوة لا ترد ابدا. احد الملوك في الماضي دخل السجن هو وابنه. ابنه بيقول له يا ابي ما الذي حصل لنا؟ فقال يا بني
لعلها دعوة مظلوم سرت في جوف ليل غفلنا عنها ولم يغفل الله تعالى عنها. انا عايز اقول لك ايه عايز اقول لك اعمل كل طاعة. اضرب بسهم في كل طاعة. ما تقولش دي طاعة صغيرة. لا تحقرن من المعروف شيئا. يمكن اكبر نعمة
انت فيها دلوقتي هي بسبب اصغر طاعة انت عملتها بصدق في يوم من الايام. وعايز اقول لك النصيحة التانية اهرب من كل معصية. حتى لو كانت صغيرة ما تقولش لأ دي حقيرة دي مش هتأسر. ما حدش عارف. ما حدش عارف ايه بيجي له منين. يمكن يكون استهتارك بالمعصية الصغيرة
اصرارك عليها استخفافك بها هو سبب اكبر مصيبة انت فيها دلوقتي وانصحك دايما استعن بالله تعالى. وسل الله تعالى في كل لحزة التوفيق والاعانة وسله دائما العافية وان يعافيك ويجبرك ويسترك
وجزى الله خيرا كل من نشر هزا المقطع لله تعالى السلام عليكم ورحمة الله